**ZMLUVA O DIELO**

**uzavretá v súlade s § 536 a nasl. zákona č. 513/1991 Zb. Obchodný zákonník**

**a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

(ďalej len „zmluva“)

medzi zmluvnými stranami:

**1. Objednávateľ:**

Obchodné meno: Mesto Stará Ľubovňa

Sídlo: Obchodná 1, 064 01 Stará Ľubovňa

Štatutárny orgán: PhDr. Ľuboš Tomko, primátor mesta

IČO: 00 330 167

DIČ: 2020698812

Bankové spojenie: VÚB, a.s.

Číslo účtu: SK61 0200 0000 0000 1222 5602

(ďalej len ,,objednávateľ“)

**2. Zhotoviteľ:**

Obchodné meno:

Sídlo:

Štatutárny orgán:

IČO:

DIČ:

IČ DPH:

Zapísaný v obchodnom registri:

Bankové spojenie:

Číslo účtu:

(ďalej len ,,zhotoviteľ“)

(ďalej spolu aj ako „zmluvné strany“)

**Čl. 1**

**Úvodné ustanovenie**

1. Zmluvné strany na základe výsledku verejného obstarávania uzatvárajú túto zmluvu o dielo na realizáciu stavebných prác na predmet zákazky: **„Obnova atletickej trate pri ZŠ Za vodou“** (ďalej iba „dielo“), ktorý sa zhotoviteľ zaväzuje zhotoviť pre objednávateľa.
2. Predmetom zákazky bolo vyhotovenie diela v zmysle Výzvyna predkladanie žiadosti o poskytnutie dotácie v programe Podpora rozvoja športu na rok 2019, podprograme 1.3. - údržba ihrísk a štadiónov a inej športovej infraštruktúry, kód žiadosti 8GBUHU6NIB.
3. Názov diela: **„Obnova atletickej trate pri ZŠ Za vodou“,**

Názov projektu: **„Obnova atletickej trate pri ZŠ Za vodou Stará Ľubovňa“.**

1. Objednávateľ sa zaväzuje zhotoviteľovi pri vykonávaní diela poskytnúť súčinnosť, riadne a včas vykonané práce a dodávky prevziať spôsobom dohodnutým v tejto zmluve a zaplatiť cenu za vykonanie diela, to všetko podľa nižšie uvedených podmienok.
2. Zhotoviteľ vyhlasuje, že má oprávnenie vykonávať všetky činnosti a dostatok odborných skúsenosti a prostriedkov najmä finančných, personálnych a materiálnych, aby zhotovil pre objednávateľa dielo podľa Čl. 3 tejto zmluvy, podľa dohodnutých podmienok a zároveň riadne a včas. Zhotoviteľ je povinný takéto oprávnenie sprístupniť objednávateľovi k nahliadnutiu, prípadne na požiadanie objednávateľa predložiť objednávateľovi overené fotokópie tohto oprávnenia.

**Čl. 2**

**Zmluvné podklady**

1. Zmluvné podklady, ktoré sa stali východiskom pre uzatvorenie tohto zmluvného vzťahu sú :
* kompletná dokumentácia z verejného obstarávania – zákazka s nízkou hodnotou
na uskutočnenie stavebných prác predmetu zákazky s názvom: **„Obnova atletickej trate pri ZŠ Za vodou“**, vrátane výzvy na predkladanie ponúk, súťažných podkladov, ktorými sú najmä výkaz výmer a cenová ponuka predložená zhotoviteľom, ktorá bola vypracovaná v zmysle súťažných podmienok,
* projektová dokumentácia stavby, ktorá bola súčasťou súťažných podkladov.

**Čl. 3**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo a záväzok objednávateľa v dojednanom čase prevziať a zaplatiť cenu za riadne a včas vykonané dielo.
2. Predmetom plnenia zhotoviteľa podľa tejto zmluvy sú stavebné/rekonštrukčné práce v rozsahu projektovej dokumentácie podľa bodu 2.1., vrátane dodávky materiálu na stavbu v rozsahu cenovej ponuky predloženej zhotoviteľom, ktorá bola vypracovaná v zmysle súťažných podmienok, výkazu výmer stavby, platných právnych predpisov, STN - noriem a požiadaviek objednávateľa. Do celkovej sumy diela je zahrnuté aj vytýčenie inžinierskych sieti pred zahájením realizácie diela a porealizačné zameranie diela.
3. Predmetom plnenia zhotoviteľa tejto zmluvy sú stavebné práce v rozsahu podľa projektovej dokumentácie , ktorá tvorí prílohu súťažných podkladov verejného obstarávania, **za účelom obnovy atletickej trate pri ZŠ Za vodou.**
4. Miesto plnenia: Z**Š Za vodou, ul. Za vodou č. 14, par. č. CKN 1935/37.**
5. Zhotoviteľ sa zaväzuje dielo vykonávať podľa predloženého harmonogramu prác, ktorý doloží najneskôr k podpisu zmluvy. Harmonogram vykonaných prác bude vopred odsúhlasený verejným obstarávateľom v koordinácii zo štatutárom príslušnej ZŠ. Vzhľadom na charakter predmetu diela sa tiež zhotoviteľ zaväzuje dielo realizovať tak, aby v maximálnej možnej miere predchádzal vzniku škody na majetku objednávateľa.
6. Zhotoviteľ predloží na požiadanie obstarávateľovi podpísanú zmluvu s poskytovateľom služby na likvidáciu odpadu, zabezpečí likvidáciu odpadu na riadnu skládku a bude nakladať so stavebným  odpadom v zmysle § 77 ods.1.2 zákona č. 79/2015 Z. z. o odpadoch a o zmene a doplnení niektorých zákonov a VZN č. 61 o nakladaní s komunálnymi odpadmi a drobnými stavebnými odpadmi na území mesta Stará Ľubovňa.
7. Plochy pre uskladnenie stavebných výrobkov a materiálov budú v prípade potreby zriadené, odstránené v zmysle platných predpisov. Zariadenie staveniska zhotoviteľa bude na ploche/ v miestnosti, ktorú určí objednávateľ po dohode s vedením školy. Odber elektrickej energie, vody, sociálne objekty zariadenia staveniska (šatne, WC) si zhotoviteľ zabezpečí na vlastné náklady.
8. Pri vykonávaní diela sa zhotoviteľ zaväzuje postupovať samostatne, zhotoviť dielo vo vlastnom mene a na vlastnú zodpovednosť a nebezpečenstvo v súlade s touto zmluvou a spôsobom dohodnutým v tejto zmluve za súčinnosti objednávateľa. Zároveň sa zaväzuje dodržať technológie výstavby a použitia materiálov podľa projektovej dokumentácie, bez požadovania zmien projektu.
9. Objednávateľ ako verejný obstarávateľ v súlade s § 34 ods. 1 písm. l) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov požaduje od zhotoviteľa uvedenie podielu plnenia zo zmluvy, ktorý má zhotoviteľ v úmysle zabezpečiť subdodávateľom. Objednávateľ pripúšťa plnenie predmetu diela subdodávateľmi v súlade zo zákonom o verejnom obstarávaní.
10. Zhotoviteľ môže po predchádzajúcom písomnom odsúhlasení objednávateľom zabezpečiť realizáciu časti diela alebo vybraných prác prostredníctvom subdodávateľov. Zhotoviteľ pritom zodpovedá objednávateľovi tak, ako by dielo vykonával sám.
11. V prípade zmeny subdodávateľa počas trvania zmluvy je zhotoviteľ povinný najneskôr v deň, ktorý predchádza dňu, v ktorom má zmena subdodávateľa nastať, oznámiť objednávateľovi zmenu subdodávateľa a v tomto oznámení uviesť minimálne nasledovné:

a) podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,

b) oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

1. V prípade porušenia ktorejkoľvek z povinností týkajúcich sa subdodávateľov alebo ich zmeny má objednávateľ právo odstúpiť od tejto zmluvy a má nárok na zmluvnú pokutu vo výške 5 % z ceny predmetu zákazky za každé porušenie ktorejkoľvek z vyššie uvedených povinností a to aj opakovane.
2. Objednávateľ si vyhradzuje právo na posúdenie a schválenie zmeny subdodávateľa.

**Čl. 4**

**Termín plnenia**

1. Zhotoviteľ sa zaväzuje začať vykonávať dielo v lehote **do 3 pracovných dní odo dňa odovzdania staveniska**.
2. Termínom začatia plnenia sa rozumie deň, v ktorom objednávateľ protokolárne odovzdá zhotoviteľovi stavenisko. Odovzdanie staveniska prebehne najneskôr do 06.09.2019.
3. Zhotoviteľ sa zaväzuje vykonať dielo v termíne **do 5 týždňov** od protokolárne odovzdaného staveniska.
4. Zhotoviteľ nie je v omeškaní, ak dôjde k omeškaniu v dôsledku :
	1. zmien v povahe prác podľa pokynov objednávateľa,
	2. okolnosti týkajúcich sa objednávateľa, vrátane zdržania prác, ktoré vykonáva iný dodávateľ objednávateľa a tieto spôsobia zdržanie prác zhotoviteľa,
	3. okolnosti, za ktoré nie je možné považovať zhotoviteľa zodpovedným a ktoré nemohol ovplyvniť, napr. neočakávané prírodné a iné javy, ktorých stupeň je podstatne vyšší, ako je obvyklý v danom ročnom období a v danom mieste.

**Čl. 5**

**Cena diela a platobné podmienky**

1. Cena diela v rozsahu plnenia podľa Čl. 3 tejto zmluvy je stanovená v zmysle cenovej ponuky zhotoviteľa, ktorá bola vypracovaná podľa pokynov uvedených v súťažných podkladoch a je dojednaná v súlade so zákonom č. 18/1996 Z. z. o cenách v znení neskorších predpisov, vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov takto:

**Cena diela bez DPH :**

sadzba DPH 20 % :

**Cena diela celkom, vrátane DPH:**

**(slovom:...........................................................................................eur ......................... centov)**

1. Cena diela je pevná, konečná, záväzná a zahŕňa všetky výkony a náklady k zhotoveniu diela v zmysle tejto zmluvy o dielo, vrátane všetkých súvisiacich nákladov zhotoviteľa ako najmä obchodné a dovozné prirážky vrátane nákladov na dopravu, skladovanie a presun na stavbu všetkých materiálov, stavebných hmôt a dielcov, výrobkov, strojov a zariadení a likvidáciu odpadu.
2. Do celkovej ceny diela je zahrnuté aj vytýčenie inžinierskych sietí pred zahájením realizácie diela, a tiež porealizačné zameranie diela.
3. DPH bude účtovaná na základe platných právnych predpisov v čase realizácie diela.
4. Objednávateľ neposkytne zhotoviteľovi preddavok (zálohu).
5. Práce, ktoré zhotoviteľ vykoná bez povolenia objednávateľa, alebo ich vykoná odchylne od dojednaných zmluvných podmienok bez predošlého súhlasu objednávateľa, objednávateľ neuhradí.
6. Cena diela sa uhradí jednorazovo po prevzatí diela zástupcom verejného obstarávateľa.
7. Zhotoviteľ predloží objednávateľovi na overenie správnosti súpis vykonaných prác
a dodávok v 4-och vyhotoveniach. Objednávateľ potvrdí tento súpis v lehote do **5 pracovných dní** po jeho obdŕžaní svojím podpisom.
8. Lehota splatnosti faktúry je **30 kalendárnych dní** odo dňa doručenia faktúry objednávateľovi.
9. V prípade omeškania objednávateľa so splnením peňažného záväzku má zhotoviteľ právo požadovať úrok z omeškania vo výške určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
10. Faktúra bude daňovým dokladom a bude obsahovať najmä tieto údaje:
	* číslo faktúry,
	* deň odoslania a deň splatnosti faktúry ,
	* označenie peňažného ústavu a číslo účtu, na ktorý sa má platiť,
	* označenie diela,
	* pečiatka a podpis oprávnenej osoby,
	* súpis fakturovaných prác a dodávok, odsúhlasených oprávnenou osobou objednávateľa.

Prílohou faktúry bude:

* + súpis vykonaných prác,
	+ zisťovací protokol potvrdený zhotoviteľom a oprávnenou osobou objednávateľa
1. V prípade, že faktúra nebude obsahovať náležitosti uvedené v bode 5.10 tohto článku, objednávateľ je oprávnený vrátiť ju do 5 pracovných dní odo dňa jej doručenia zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
2. Objednávateľ je oprávnený v súlade s § 12 ods. 1 písm. b) bod 3 zákona č. 254/1998 Z. z. o verejných prácach v znení neskorších predpisov, nezaplatiť zhotoviteľovi 10 % z dohodnutej ceny za dielo, a to do doby preukázania splnenia kvalitatívnych parametrov pri odovzdaní diela.
3. Suma podľa bodu 5.12. bude uhradená následne po odstránení vád a nedostatkov/nedorobkov, a to do 30 dní odo dňa odsúhlasenia kvalitatívnych parametrov objednávateľom.
4. V prípade odôvodnených a nepredvídaných naviacprác a menejprác sa vyhotoví zápis
a tieto budú predmetom prerokovania s objednávateľom, vrátane ocenenia smernými orientačnými cenami v príslušnom období.
5. Prípadné nutné zmeny materiálov alebo konštrukcií oproti výkazu výmer predloženého v súťaži, ktoré budú mať vplyv na cenu diela, musia byť vyvolané písomnou požiadavkou objednávateľa s odôvodnením. Zmenu výkazu výmer je zhotoviteľ povinný neodkladne písomne vopred odsúhlasiť s povereným zástupcom objednávateľa a potom zapísať do stavebného denníka.
6. Peňažný záväzok bude splnený pripísaním príslušnej čiastky na účet banky zhotoviteľa.

**Čl. 6**

**Vykonávanie diela**

1. Odovzdanie staveniska sa uskutoční na základe výzvy objednávateľa k odovzdaniu staveniska zaslanej zhotoviteľovi po nadobudnutí účinnosti zmluvy. Odovzdanie staveniska sa uskutoční v termíne stanovenom objednávateľom.
2. V súvislosti s odovzdaním a prevzatím staveniska sú zmluvné strany povinné vyhotoviť a podpísať Protokol o odovzdaní a prevzatí staveniska, v ktorom musí byť uvedené, že stavenisko je v stave umožňujúcom začatie realizácie diela v súlade so zmluvou. Zhotoviteľ je zároveň **povinný** odovzdať objednávateľovi originál alebo overenú fotokópiu listiny preukazujúcej skutočnosť, že zhotoviteľ splnil povinnosť uvedenú v Čl. 11 bod 11.10. tejto zmluvy.
3. Objednávateľ je povinný odovzdať stavenisko v takom stave, aby nedošlo k narušovaniu práce zhotoviteľa z hľadiska vecného a časového plnenia diela.
4. Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník. V priebehu pracovného času musí byť denník na stavbe trvalo prístupný. Denné záznamy sa vyhotovujú minimálne vo dvoch vyhotoveniach, po jednom pre každú zmluvnú stranu. Denné záznamy zapisuje oprávnený pracovník zhotoviteľa, pričom obsahom záznamu sú aj poveternostné pomery na stavbe.
5. Objednávateľ je povinný sledovať obsah stavebného denníka a pripájať svoje stanovisko k zápisom.
6. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov k zmluve v súlade zo zákonom o verejnom obstarávaní.
7. Skutočnosť, že objednávateľ skontroloval výkresy, dodávky a vykonané práce, nezbavuje zhotoviteľa povinnosti zodpovedať za prípadné chyby a vykonávanie potrebných kontrol tak, aby bolo zaručené riadne splnenie predmetu diela.
8. Povolenie na dočasné užívanie verejných a iných plôch a na rozkopávky zabezpečí a prípadné poplatky za ne znáša zhotoviteľ. Po ukončení stavby sa zhotoviteľ zaväzuje zabraté verejné priestranstvá ako aj rozkopávky upraviť do pôvodného stavu.
9. Zhotoviteľ zodpovedá na prevzatom stavenisku za poriadok a čistotu, za správne ukladanie materiálov a konštrukcií, za ochranu životného prostredia počas realizácie diela a zaväzuje sa na svoj náklad odstrániť odpad, ktorý je výsledkom jeho činnosti.
10. Zhotoviteľ je povinný dodržiavať podmienky stanovené vyhláškou č. 147/2013 Z. z.
o bezpečnosti práce a technických zariadení pri stavebných prácach, zákona č. 124/2006 Z. z. o bezpečnosti a ochrane zdravia pri práci, predpisy o požiarnej ochrane a interné predpisy objednávateľa, s ktorými bol oboznámený. Za vytvorenie podmienok na zaistenie bezpečnosti a ochrany zdravia pri práci a zaistenie požiarnej ochrany, zabezpečenie a vybavenia pracoviska na bezpečný výkon práce za účelom plnenia tejto zmluvy a dodržiavanie všeobecne právnych predpisov, ako aj technických noriem pri plnení tejto zmluvy na pracovisku zodpovedá v plnom rozsahu a výlučne zhotoviteľ.
11. Stavbyvedúci bude k dispozícii objednávateľovi vždy minimálne na zvolanom kontrolnom dni.
12. Stavbyvedúci zároveň nesie plnú zodpovednosť za všetky vykonané práce a úlohy v súlade s projektovou dokumentáciou
13. Pre sledovanie postupu výstavby bude objednávateľ organizovať na stavbe kontrolné dni, na ktoré bude pozývať účastníkov, vyhotovovať zápisy o ich priebehu a posielať ich účastníkov kontrolného dňa. Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie práv, pokiaľ nemenia predmet a cenu zmluvy.
14. Objednávateľ vyhlasuje, že na stavbe bude vykonávať počas celej doby realizácie diela technický dozor: **Ing. Jana Smreková** (ďalej aj „zástupca objednávateľa“) .
15. Objednávateľ alebo ním písomne poverený zástupca je oprávnený kontrolovať výstavbu diela v súlade s príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ostatných príslušných predpisov a noriem. Ak oprávnené osoby zistia počas kontroly vady, odchýlky alebo zmeny, a to bez predchádzajúceho odsúhlasenia zmien, alebo že zhotoviteľ, resp. a jeho subdodávatelia nevykonali dielo náležite a odborne, je zhotoviteľ na základe písomného upozornenia objednávateľa povinný vady a nedostatky ihneď odstrániť na svoje náklady. Tieto skutočnosti musia byť zaznamenané v stavebnom denníku a podpísané oboma stranami, resp. ich zodpovednými zástupcami.
16. Zhotoviteľ vyzve zástupcu objednávateľa na stavbe na preverovanie – kontrolu prác, ktoré budú v priebehu ďalšej realizácie prác zakryté alebo sa stanú neprístupnými a to 3 pracovné dni vopred zápisom v stavebnom denníku. Výzvu objednávateľ potvrdí svojím podpisom v stavebnom denníku. Ak sa objednávateľ bezdôvodne nedostaví na preverenie – kontrolu, na ktorú bol riadne vyzvaný, je zhotoviteľ oprávnený vo vykonávaní diela pokračovať. Prípadné náklady dodatočného odkrytia takýchto prác znáša objednávateľ. Ak sa preukáže, že zakrývané práce boli vykonané vadne, náklady odkrytia znáša zhotoviteľ. O kontrole prác, ktoré budú ďalším priebehom prác zakryté, spíšu a podpíšu zástupcovia zmluvných strán zápis do stavebného denníka.

**Čl. 7**

**Odovzdanie a prevzatie diela**

1. Zmluvné strany sa dohodli na odovzdaní a prevzatí diela po ukončení diela.
2. Objednávateľ sa stáva vlastníkom stavby po jej prevzatí a písomnom odovzdaní zhotoviteľom, podpísaním preberacieho protokolu o prevzatí a odovzdaní stavby.
3. K prevzatiu predmetu zmluvy je zhotoviteľ povinný písomne vyzvať objednávateľa najmenej 5 pracovných dní pred stanoveným termínom odovzdania a prevzatia zápisom do stavebného denníka a súčasne odovzdať objednávateľovi návrh Protokolu o odovzdaní a prevzatí diela. Na základe návrhu zhotoviteľa objednávateľ zvolá preberacie konanie.
4. Protokol o odovzdaní a prevzatí diela musí obsahovať náležitosti v zmysle vyhlášky
č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z. z. predovšetkým:
	1. označenie objednávateľa a zhotoviteľa vrátane mien a podpisov poverených zástupcov,
	2. názov diela,
	3. dátum prevzatia a odovzdania diela,
	4. prehlásenie o úplnosti a kompletnosti diela s uvedením drobných vád, nedorobkov a zjavných vád, ktoré sami o sebe alebo v spojení s inými nebránia prevádzke diela v mieste vykonania diela, ako aj spôsoby ich urýchleného odstránenia zhotoviteľom.
5. Podmienkami pre odovzdanie a prevzatia diela sú:
	1. kompletne zhotovené dielo riadne a včas,
	2. úspešné vykonanie všetkých skúšok v súlade s príslušnými osobitnými predpismi, záväznými normami a projektovou dokumentáciou.
6. Z odovzdávacieho a preberacieho konania je zhotoviteľ povinný na vlastné náklady zabezpečiť a objednávateľovi odovzdať tieto doklady :
	1. projektovú dokumentáciu so zakreslením všetkých zmien podľa skutočného stavu,
	2. osvedčenia o akosti použitých materiálov, záručné listy materiálov, atesty, certifikáty výrobkov, ktoré podliehajú povinnej certifikácií, revízne správy, vytyčovacie náčrty,
	3. stavebný denník,
	4. doklady o nakladaní so vzniknutým stavebným odpadom v zmysle zákona č. 79/2015
	Z. z. o odpadoch a o zmene a doplnení niektorých zákonov v znení neskorších predpisov,
7. Neodovzdanie, neúplnosť alebo nepravdivosť podkladov potrebných k odovzdaniu
a prevzatiu diela a jeho užívaniu má za následok, že dielo sa považuje za neodovzdané.
8. Dielo bude zhotoviteľom odovzdané a objednávateľom prevzaté s prípadnými vadami a nedorobkami, ak tieto nebránia jeho funkčnosti a plneniu účelu za splnenia dohodnutých podmienok. V preberacom protokole o odovzdaní a prevzatí diela budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v preberacom protokole o odovzdaní a prevzatí stavby so stanovením termínu ich odstránenia. V prípade výskytu vád, ktoré bránia bezpečnej prevádzke v mieste vykonania diela, si objednávateľ vyhradzuje právo prebratie diela odmietnuť až do odstránenia týchto vád na náklady zhotoviteľa.
9. Vadou sa rozumie odchýlka v kvalite, rozsahu a parametroch zákazky stanovených technickým zadaním, projektovou dokumentáciou, touto zmluvou a všeobecne záväznými technickými normami a predpismi.
10. Nedorobkom sa rozumie nedokončená práca oproti technickému zadaniu a projektovej dokumentácii.
11. Prevzatie diela alebo jeho časti môže objednávateľ odmietnuť pre chyby a nedorobky až do ich odstránenia.
12. V prípade, ak objednávateľ v rozpore s touto zmluvou neprevezme riadne (t.j. bez vád diela) a včas zhotovené dielo ani v lehote **10 pracovných dní** od doručenia výzvy zhotoviteľa na jeho prevzatie, považuje sa záväzok vykonať dielo za splnený, ibaže objednávateľ preukáže opak. V takom prípade sa podpis objednávateľa na protokole nevyžaduje.
13. Za objednávateľa je poverený dielo prevziať zamestnanec Mesta z Oddelenia výstavby, územného rozvoja a životného prostredia MsÚ: Ing. Jana Smreková
14. Za zhotoviteľa je poverený dielo odovzdať: ...................................................................

**Čl. 8**

**Zodpovednosť za vady**

1. Zmluvné strany dojednávajú pre dielo záručnú dobu v trvaní **5 rokov (60 kalendárnych mesiacov)**, táto lehota sa nevzťahuje na výrobky a materiály zabudované do diela, kde je podľa záručných podmienok výrobcu stanovená iná záručná doba. Záručná doba začína plynúť dňom odovzdania a prevzatia diela, resp. riadneho odstránenia vád diela, na odstránení ktorých sa zmluvné strany dohodli pri odovzdaní a prevzatí diela.
2. Zhotoviteľ preberá záruku, že počas záručnej doby :
	* dielo bude presne v súlade so všetkými špecifikáciami podľa tejto zmluvy,
	* dielo bude najvyššej kvality a bezvadné v spracovaní a materiáli,
	* dielo bude bezpečné a vhodné na objednávateľom zamýšľané účely.
3. Zodpovednosť zhotoviteľa za vady diela nie je dotknutá tým, že objednávateľ neoznámil zhotoviteľovi vady bez zbytočného odkladu potom, čo ich mal zistiť pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady diela bez obmedzenia času počas celej záručnej doby. Prípadné reklamácie je objednávateľ povinný uplatniť u zhotoviteľa písomne do **14 pracovných dní** odo dňa, keď vadu zistil, najneskôr však počas trvania záručnej doby. Uplatnenie vád diela a nárokov zo zodpovednosti za vady diela musí objednávateľ uskutočniť písomne, inak sa naň neprihliada. Uplatnenie vady diela musí obsahovať stručný opis vady alebo toho, ako sa vada prejavuje.
4. V prípade výskytu vád na diele počas záručnej doby má objednávateľ práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád diela je zhotoviteľ povinný vady na vlastný účet odstrániť v primeranej lehote, najneskôr však do **15 pracovných dní** od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú, pričom objednávateľovi vzniká právo opraviť alebo zabezpečiť opravu vady diela na náklady zhotoviteľa.

**Čl. 9**

**Zmluvné sankcie**

1. V prípade, že sa zhotoviteľ dostane do omeškania so splnením záväzku vykonať dielo podľa Čl. 4 bod 4.3 tejto zmluvy, objednávateľ je oprávnený požadovať od zhotoviteľa zmluvnú pokutu vo výške **100,-- Eur** za každý aj začatý deň omeškania, a to až do výšky 50 % z celkovej ceny diela; to neplatí ak sa zhotoviteľ dostane do omeškania zo splnením záväzku vykonať dielo z dôvodu výlučne na strane objednávateľa, resp. z dôvodu vzniku okolností zapríčinených vyššou mocou. To isté platí aj v prípade, ak sa zhotoviteľ dostane do omeškania s odstraňovaním vád diela. Nedotýkajúc sa uvedeného vyššie, je objednávateľ v takomto prípade oprávnený poskytnúť zhotoviteľovi primeranú lehotu na dokončenie diela.
2. Objednávateľ je oprávnený požadovať od zhotoviteľa zmluvnú pokutu vo výške
**50,-- Eur** za každé jednotlivé porušenie povinnosti dohodnutej v Čl. 6 bod 6.4. až 6.12. tejto zmluvy. V prípade porušenia Čl. 6. bod 6.9. môže objednávateľ na náklady zhotoviteľa odstrániť odpad, pričom objednávateľ za túto činnosť vystaví zhotoviteľovi faktúru.
3. Zmluvné pokuty podľa tohto článku sú splatné v lehote uvedenej v písomnej výzve objednávateľa na zaplatenie zmluvnej pokuty doručenej zhotoviteľovi, pričom takáto lehota nesmie byť kratšia ako 5 pracovných dní.
4. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; zároveň platí, že náhrada škody môže byť objednávateľom uplatňovaná voči zhotoviteľovi v plnej, t.j. skutočnej výške.
5. V prípade omeškania objednávateľa so splnením peňažného záväzku zhotoviteľ má nárok požadovať úrok z omeškania vo výške 0,5 % z dlžnej čiastky za každý deň omeškania.
6. Omeškaním jednej zmluvnej strany voči druhej strane vzniká právo na náhradu nákladov spojených s uplatnením pohľadávky vo výške 40 €, a to bez potreby osobitného upozornenia.
7. Zmluvné sankcie musia byť zmluvnými stranami vyúčtované písomne, inak sú neplatné.
8. Odstúpením zhotoviteľa od zmluvy nezaniká nárok na zaplatenie zmluvných sankcií, úrokov z omeškania a náhradu škody v zmysle § 373 a nasl. zákona č. 513/1991 Zb. Obchodného zákonníka.
9. Zaplatenie zmluvných pokút v zmysle tejto zmluvy nezbavuje zhotoviteľa povinnosti predmetnú činnosť vykonávať s cieľom minimalizovania príčin a zvýšenia prevencie pre zamedzenie ich opakovania.

**Čl. 10**

**Zánik zmluvy**

1. Zmluva zaniká :
	1. splnením,
	2. dohodou,
	3. okamžitým odstúpením od zmluvy, v prípade podstatného porušenia zmluvy ktorákoľvek zmluvná strana je oprávnená okamžite odstúpiť od zmluvy. Doručením odstúpenia od zmluvy zanikajú všetky práva a povinnosti strán zo zmluvy, tým nie sú dotknuté práva a povinnosti zmluvných strán v zmysle Čl. 9 bod 9.8. tejto zmluvy.
2. Podstatným porušením zmluvy sa rozumie najmä ak :
	1. zhotoviteľ neakceptuje písomnú výzvu objednávateľa k prevzatiu staveniska v zmysle Čl. 6 bod 6.1. tejto zmluvy,
	2. zhotoviteľ mešká so splnením zmluvného termínu, ak márne uplynie dodatočne stanovená lehota na plnenie,
	3. zhotoviteľ nie je schopný plniť zmluvný záväzok. Za stratu schopnosti zhotoviteľa plniť zmluvný záväzok sa považuje:
	* nespôsobilosť zhotoviteľa aj napriek písomnej výzve vykonávať dielo dohodnutým spôsobom (po stránke kvalitatívnej, technickej, organizačnej) a/alebo v dohodnutom termíne,
	* postup alebo priebežný výsledok realizácie diela zhotoviteľom, ktorý vedie preukázateľne a nepochybne k vadnému plneniu zmluvy,

e) vadné plnenie zhotoviteľa, na ktoré bol objednávateľom v priebehu realizácie písomne upozornený a ktoré zhotoviteľ napriek tomuto upozorneniu neodstránil v primeranej lehote, ktorú mu k tomuto účelu objednávateľ poskytol.

1. Zhotoviteľ môže odstúpiť od zmluvy, pokiaľ objednávateľ:
2. neposkytuje spoluprácu ani na opakovanú výzvu na plnenie, ktoré bolo vecne a časovo riadne nárokované a dojednané,
3. je v omeškaní s úhradou faktúry zhotoviteľovi o viac ako 60 dní po lehote splatnosti.
4. V prípade porušenia podstatných povinností zmluvnou stranou vyplývajúcich z tejto zmluvy má druhá strana právo odstúpiť od zmluvy v súlade s § 344 a nasl. Obchodného zákonníka, ktorému musí predchádzať písomné upozornenie na možnosť odstúpenia a rovnaký záznam v stavebnom denníku s poskytnutím primeranej lehoty na odstránenie vytýkaných nedostatkov. Účinky odstúpenia nastanú dňom doručenia písomného oznámenia o odstúpení. Účinky odstúpenia nastanú aj dňom, ktorým ho adresát odmietol prevziať alebo dňom, kedy bolo odosielateľovi oznámenie o odstúpení vrátené ako neprevzaté, i keď sa adresát o tom nedozvedel. Doručením odstúpenia od zmluvy zanikajú všetky práva a povinnosti strán vyplývajúce zo zmluvy, a to s účinkami ex nunc, to sa nedotýka Čl. 9 bod 9.8. tejto zmluvy.
5. Ak dôjde k zániku zmluvy ktoroukoľvek zmluvnou stranou pred splnením zmluvy
o dielo, zhotoviteľ zašle objednávateľovi faktúru v 4-och vyhotoveniach doporučeným listom v lehote do 30 kalendárnych dní odo dňa odstúpenia od zmluvy. Zhotoviteľovi patrí úhrada za skutočne vykonané práce ku dňu odstúpenia od zmluvy, po odpočítaní zmluvných pokút a náhrady škody.
6. Zhotoviteľ je povinný pri prípadnom okamžitom odstúpení od tejto zmluvy a ukončení zmluvného vzťahu vykonať také opatrenia a zabezpečenia diela, aby nedošlo k jeho zničeniu, poškodeniu, odcudzeniu alebo k inej škode a zabezpečiť vykonanie prác, ktoré neznesú odklad a mohli by poškodiť záujmy objednávateľa.
7. V prípade odstúpenia od zmluvy ktoroukoľvek zo zmluvných strán, vlastnícke práva
na dovtedy zrealizovanú a zaplatenú časť diela prechádzajú na objednávateľa.

**Čl. 11**

**Ostatné zmluvné dojednania**

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
2. Zhotoviteľ bude informovať objednávateľa o stave rozpracovaného diela na pravidelných kontrolných poradách stavby, ktoré bude zhotoviteľ organizovať podľa potreby s účasťou objednávateľa.
3. Zhotoviteľ v plnom rozsahu zodpovedá za prípadné škody na zhotovovanom diele, budove, hnuteľnom majetku objednávateľa alebo na majetku tretích osôb, pokiaľ vznikli v súvislosti s jeho prácami počas realizácie predmetu diela, a to až do odovzdania diela objednávateľovi.
4. Zhotoviteľ je povinný nahradiť objednávateľovi škodu, ktorú mu spôsobil svojím konaním (vrátane nedbanlivosti), a to v skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.
5. Ak konanie zhotoviteľa v súvislosti a v čase plnenia predmetu zmluvy má za následok porušenie predpisov v oblasti BOZP, PO a životného prostredia a tieto porušenia budú mať za následok udelenie pokuty objednávateľovi zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty.
6. Ak konanie zhotoviteľa v súvislosti a v čase plnenia predmetu zmluvy má za následok poškodenia zdravia a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.
7. Objednávateľ môže uplatniť svoje práva na náhradu škody, ak písomne upovedomí zhotoviteľa o nároku, ktorý bol vznesený voči objednávateľovi. Objednávateľ umožní zhotoviteľovi, ak o to požiada, aby viedol všetky rokovania smerujúce k vybaveniu týchto nárokov, prípadne sa na nich zúčastňoval.
8. Objednávateľ si vyhradzuje právo prerušiť alebo zastaviť výkon dojednaných prác. V prípade prerušenia alebo zastavenia prác zo strany objednávateľa, strany vzájomne odsúhlasia rozpracovanosť a vykonajú finančné vyrovnanie podľa preukázaných nákladov. Zmluvné strany potom dohodnú nové termíny realizácie diela.
9. Zhotoviteľ je povinný bezodkladne nahlásiť objednávateľovi všetky zmeny o údajoch týkajúcich sa jeho identifikácie, t.j. zmeny sídla, bankového spojenia a pod., a to do 5 pracovných dní od uskutočnenia zmeny.
10. Zhotoviteľovi sa odporúča zabezpečiť na svoje náklady poistenie zmluvou o poistení zodpovednosti za škodu, ktorú spôsobí, prípadne za škody spôsobené vyššou mocou: na zhotovovanom diele, budove alebo hnuteľnom majetku objednávateľa alebo na majetku tretích osôb, a to od prevzatia staveniska až do odovzdania diela objednávateľovi vo výške ceny diela podľa tejto zmluvy. Zhotoviteľ bude udržiavať toto poistenie tak, aby poskytovalo krytie za stratu alebo škodu, za ktorú zodpovedá zhotoviteľ v priebehu akýchkoľvek činností počas realizácie diela. Pri poistnej udalosti, ktorá nebude akceptovaná poisťovňou zhotoviteľa, všetky škody spôsobené na stavbe objednávateľa znáša zhotoviteľ v plnej výške. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, živelné pohromy. Ak zhotoviteľ si nezabezpečí krytie poistnou zmluvou, všetky udalosti bude kryť z vlastných nákladov.
11. Všetky písomnosti, vrátane tých, ktoré vyvolávajú právne účinky budú medzi zmluvnými stranami zabezpečované listami doručenými doporučene poštou na adresy uvedené v tejto zmluve. Písomnosť sa považuje za doručenú dňom, v ktorom ju adresát prevzal alebo odmietol prevziať, alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi i keď sa adresát o tom nedozvedel.
12. Zhotoviteľ nie je oprávnený bez písomného súhlasu objednávateľa previesť svoje práva a záväzky podľa tejto zmluvy na inú osobu.
13. V prípade vzniku sporu v akejkoľvek veci týkajúcej sa predmetu tejto zmluvy, sa budú zmluvné strany snažiť tento spor vyriešiť hlavne mimosúdnou cestou a predložia rozpor na riešenie štatutárnym zástupcom oboch zmluvných strán, ktorí o ňom rozhodnú do 5 pracovných dní od predloženia.

**Čl. 12**

**Oprávnení kontrolní zamestnanci**

1. Oprávnení kontrolní zamestnanci objednávateľa budú môcť uplatňovať voči zhotoviteľovi kontrolu obchodných dokumentov a vecnú kontrolu v súvislosti s realizáciou predmetu tejto zmluvy počas piatich rokov po skončení realizácie predmetu tejto zmluvy.
2. Objednávateľ a zhotoviteľ sa zaväzujú strpieť výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a EÚ, a tiež kedykoľvek počas platnosti a účinnosti Zmluvy o poskytnutí dotácie, v rámci ktorej bude dodané dielo financované, a to v zmysle Zmluvy o poskytnutí o dotácie a poskytnúť im potrebnú súčinnosť.

**Čl. 13**

**Záverečné ustanovenia**

1. Pre vznik tejto zmluvy sa vyžaduje dohoda o celom jej obsahu.
2. Zmenu alebo doplnenie tejto zmluvy môžu zmluvné strany vykonať v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to len formou písomného dodatku k zmluve, odsúhlaseného a podpísaného obidvoma zmluvnými stranami.
3. Dodatkom k zmluve zmluvné strany nesmú:
4. meniť podstatným spôsobom pôvodný predmet zákazky,
5. dopĺňať alebo meniť podstatným spôsobom podmienky, ktoré by v pôvodnom postupe zadávania zákazky umožnili účasť iných záujemcov alebo uchádzačov, alebo ktoré by umožnili prijať inú ponuku ako pôvodne prijatú ponuku,
6. meniť ekonomickú rovnováha zmluvy v prospech zhotoviteľa spôsobom, s ktorým pôvodná zmluva nepočítala,
7. zvyšovať cenu plnenia alebo jeho časti; okrem prípadu, že rada určí, že po uzatvorení zmluvy nastala taká zmena okolností, ktorá má vplyv na cenu alebo podmienky plnenia, ktorú nebolo možné pri vynaložení odbornej starostlivosti predpokladať.
8. Pokiaľ nie je v zmluve dohodnuté inak, vzájomné vzťahy zmluvných strán sa riadia príslušnými ustanoveniami zákona č. 513/1991 Zb. Obchodného zákonníka a ostatnými všeobecne platnými predpismi Slovenskej republiky.
9. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po zverejnení na webovom sídle objednávateľa.
10. V zmysle § 13 ods. 1 písm. b) Zákona č. 18/2018 Z. z. o ochrane osobných údajov a o zmene a doplnení niektorých zákonov je spracúvanie osobných údajov zákonné, ak spracúvanie osobných údajov je nevyhnutné na plnenie zmluvy, ktorej zmluvnou stranou je dotknutá osoba. Súhlas zmluvnej strany so spracovaním osobných údajov platí počas celej doby trvania zmluvného vzťahu upraveného touto zmluvou.
11. Zhotoviteľ berie na vedomie skutočnosť, že objednávateľ ako povinná osoba v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov podlieha povinnosti zverejňovania faktúr a objednávok a berie na vedomie právne účinky vyplývajúce z povinného zverejňovania zmlúv podľa § 47a Občianskeho zákonníka. Podpísaním zmluvy vyjadrujú svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinne zverejňuje.
12. Zmluva je vyhotovená v piatich exemplároch, tri vyhotovenia pre objednávateľa a dve vyhotovenia pre zhotoviteľa.
13. Zástupcovia zmluvných strán, oprávnení konať vo veciach tejto zmluvy sa oboznámili
s obsahom tejto zmluvy, porozumeli jej obsahu, prehlasujú, že táto zmluva bola vyhotovená na základe pravdivých údajov, nebola dohodnutá v tiesni, ani za inak jednostranne nevýhodných podmienok, čo osvedčujú svojím podpisom.

V Starej Ľubovni, dňa ................ V ............................, dňa.................

.............................................. ...........................................

 Objednávateľ Zhotoviteľ